[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 7.12.2005

KOM(2005) 632 endelig

2005/0250 (AVC)

Forslag til

RÅDETS AFGØRELSE

om Det Europæiske Fællesskabs tiltrædelse af FN's Økonomiske Kommission for Europas regulativ nr. 107 vedrørende bestemmelser for godkendelse af køretøjer i klasse M2 og M3 hvad angår den generelle konstruktion

(forelagt af Kommissionen)

BEGRUNDELSE

1. BAGGRUND

Det Europæiske Fællesskab er ved Rådets afgørelse 97/836/EF af 27. november 1997 blevet kontraherende part i den reviderede overenskomst af 1958 under FN's Økonomiske Kommission for Europa (FN/ECE) fra 24. marts 1998 og overholder 78 regulativer, som danner bilag til overenskomsten. Denne afgørelse trådte i kraft den 24. marts 1998.

I henhold til artikel 3, stk. 3, i denne afgørelse kan Fællesskabet beslutte at anvende et regulativ, som det ikke tiltrådte ved tiltrædelsen af den reviderede overenskomst, hvis Rådet, efter samstemmende udtalelse fra Europa-Parlamentet, vedtager regulativet med kvalificeret flertal.

FN/ECE regulativ nr. 107[1] vedrørende bestemmelser for godkendelse af køretøjer i klasse M2 og M3 hvad angår den generelle konstruktion tager navnlig sigte på at fjerne de tekniske hindringer for samhandelen med motorkøretøjer mellem de kontraherende parter, samtidig med at der opnås en høj grad af sikkerhed. Kommissionen mener derfor, at det vil være ønskeligt, om EU tiltræder regulativet.

Det pågældende regulativ skal også integreres i systemet for typegodkendelse af køretøjer, da formålet med direktiv 2001/85/EF er sammenligneligt med regulativ nr. 107.

Det understreges, at det er på grundlag af de dokumenter, der foreligger på de officielle FN/ECE-sprog (fransk, engelsk og russisk), det afgøres, om EU skal stemme for eller imod. Da EU er kontraherende part i den reviderede overenskomst af 1958, skal EU overholde procedurerne i denne overenskomst. Derfor er teksten til regulativ nr. 107 kun vedlagt på engelsk og fransk. Oversættelser af dette regulativ vil senere blive offentliggjort.

2. INDHOLDET I UDKASTET TIL BESLUTNING

Forslaget sigter mod at give Fællesskabet mulighed for at tiltræde FN/ECE's regulativ nr. 107 vedrørende bestemmelser for godkendelse af køretøjer i klasse M2 og M3 hvad angår den generelle konstruktion.

2005/0250 (AVC)

Forslag til

RÅDETS AFGØRELSE

om Det Europæiske Fællesskabs tiltrædelse af FN's Økonomiske Kommission for Europas regulativ nr. 107 vedrørende bestemmelser for godkendelse af køretøjer i klasse M2 og M3 hvad angår den generelle konstruktion[2]

(EØS-relevant tekst)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 97/836/EF[3] af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (»Overenskomst af 1958 som revideret«), særlig artikel 3, stk. 3, og artikel 4, stk. 2, andet led,

under henvisning til forslag fra Kommissionen,

under henvisning til samstemmende udtalelse fra Europa-Parlamentet[4], og ud fra følgende betragtninger:

(1) De ensartede forskrifter i regulativ nr. 107[5] vedrørende bestemmelser for godkendelse af køretøjer i klasse M2 og M3 hvad angår den generelle konstruktion tilsigter at fjerne de tekniske hindringer for samhandelen med motorkøretøjer mellem de kontraherende parter og at opnå en høj grad af sikkerhed.

(2) Kommissionen finder derfor, at regulativ nr. 107 bør integreres i systemet for typegodkendelse af køretøjer.

TRUFFET FØLGENDE AFGØRELSE:

Artikel 1

1. Det Europæiske Fællesskab tiltræder regulativ nr. 107 fra De Forenede Nationers Økonomiske Kommission for Europa vedrørende bestemmelser for godkendelse af køretøjer i klasse M2 og M3 hvad angår den generelle konstruktion.

2. Teksten til regulativet er knyttet til denne afgørelse.

Artikel 2

Regulativ nr. 107 fra De Forenede Nationers Økonomiske Kommission for Europa vedrørende bestemmelser for godkendelse af køretøjer i klasse M2 og M3 hvad angår den generelle konstruktion integreres i systemet for typegodkendelse af køretøjer.

Artikel 3

Kommissionen underretter FN's generalsekretær om denne afgørelse.

Udfærdiget i Bruxelles, den

På Rådets vegne

Formand

[1] Dokument E/ECE/TRANS/505/Rev.2/Add.106/Rev.1, som ændret ved E/ECE/TRANS/505/Rev.2/Add.106/Rev.1/Corr.1

[2] Under hensyntagen til alle ændringer til og med korrigendum 1 til revision 1, der trådte i kraft den 19. oktober 2004

[3] EFT L 346 af 17.12.1997, s. 78.

[4] EUT C, , s. .

[5] Dokument E/ECE/TRANS/505/Rev.2/Add.106/Rev.1, som ændret ved E/ECE/TRANS/505/Rev.2/Add.106/Rev.1/Corr.1